Република Србија

Дом здравља „Смедерево“ Смедерево

Број: 21 ЈНМВ -11

Датум: 30.05.2017. године

С м е д е р е в о

Сходно члану 63 ЗЈН, а у вези јавне набавке бр. 21 ЈНМВ, за набавку потрошног медицинског материјала и лабораторијског материјала и тестова, на захтев потенцијалног понуђача за измену и допуну конкурсне документације наручилац даје следеће одговоре:

ПИТАЊЕ 1: Како би техничка спецификација добара у за наведене партије број: 60, 61, 62, 64, 65, 66, 67, 68, 69, 71, 74 и 75 била потпуно јасна и како би се испоштовали битни чланови Закона о јавним набавкама: члан 9. начело ефикасности и економичности, члан 10. начело обезбеђења конкуренције, члан 12. начело једнакости понуђача као и обавезе које се односе из члана 71. и члана 72. где уз одређивање техничких спецификација обавезном иду и речи „или одговарајуће“, молимо Вас да код наведених партија додате речи „или одговарајуће“, што се односи на траке одговарајућих димензија за дефинисане моделе урађаја и произвођача опреме. Такође Вас молимо да за партију 69 ЕКГ ТРАКЕ ЗА CARDIPIA 200 60X45 кажете тачно о ком се произвођачу и моделу ЕКГ уређаја ради, јер по нашим сазнањима фирма ТРИСМЕД из Јужне Кореје која је произвођач ЕКГ уређаја са називом CARDIPIA у свом производном програму не поседује исти са наведеним димензијама ролне 60ммX45мм. Као доказ наше тврдње можемо Вам доставити писану изјаву фирме TPS TEHNOMED из Београда као ексклузивног дистрибутера за Републику Србију. Стога очекујемо да за партију 69 и ролну 60ммX45мм дефинишете тачан назив произвођача и модел уређаја.

Разлог нашег захтева је у чињеници да су код Агенције за лекове и медицинска средства Србије прихваћене регистрације које исте величине трака дефинишу на два начина:

1. Ширина траке у мм (милиметрима) x дужина пречника намотане ролне у мм (милиметрима).

2. Ширина траке у мм (милиметрима) x дужина траке у м (метрима).

Како је АЛИМС прихватио оба начина дефинисања трака за медицинске уређаје, а ви сте у овој јавној набавци углавном расписали спецификацију трака са димензијама на начин под бројем 1, очекујемо да уважите и нашу регистрацију и обезбедите равноправност свих потенцијалних учесника у овој јавној набавци тако што ћете на страни 5 и 6 у прилогу I, страни 9 и 10 прилогу III и странама 24 и 25 обрасца понуде IV конкурсне документације извршити измену техничке спецификације за наведене партије у складу са постављеним питањем. Подсећамо Вас да по наведеним члановима ( 9, 10, 12, 71,72 и 73 ) ЗЈН морате прихватити добра која на суштински једнак начин задовољавају захтеве-услове и функцију из техничке спецификације.

ОДГОВОР:

1. На основу Ваших примедби и сугестија наручилац је извршио Измену и допуну конкурсне документације и исту је објавио на Порталу 31.05.2017. године под бројем 21 ЈНМВ – 9 од 30.05.2017. године .

За комисију:

Стручни члан: \_\_\_\_\_\_\_\_\_\_\_\_

Весна Ђорђевић,с.р.

Члан комисије:\_\_\_\_\_\_\_\_\_\_\_\_

Гордана Дабић,дипл.правник,с.р.